**G y m n á z i u m  K r á ľ o v n e j p o k o j a**

**N a  Z á v a ž í 2, 010 01 Ž i l i n a**

**Kritériá prijímania žiakov**

**do prvého ročníka štvorročného štúdia gymnázia 7902 J 00**

**pre školský rok 2024/2025**

1. **Všeobecné podmienky prijatia na 4-ročné gymnaziálne štúdium**
2. Prijímanie žiakov sa koná v zmysle zákona č. 245/2008 Z. z. o výchove a vzdelávaní (školský zákon) v znení neskorších predpisov a zákona č. 71/1967 Z. z. o správnom konaní (správny poriadok) v znení neskorších predpisov.
3. Gymnázium Kráľovnej pokoja, Na Závaží 2 v Žiline, otvára v školskom roku 2024/2025 v súlade s pokynom VÚC Žilina zo dňa 06.novembra 2023 2 triedy 4 – ročného študijného odboru 7902 J 00 gymnázium pre 52 žiakov.
4. Do prvého ročníka študijného programu môže byť prijatý uchádzač, ktorý spĺňa tieto podmienky:
	1. úspešne ukončil deviaty ročník vzdelávacieho programu základnej školy a získal nižšie stredné vzdelanie podľa § 16 ods. 3 písm. b) Školského zákona,
	2. úspešne ukončil 4. ročník (kvartu) osemročného gymnázia a získal nižšie stredné vzdelanie podľa § 16 ods. 3 písm. b) Školského zákona .
5. Prijatý môže byť iba uchádzač, ktorý zároveň splnil podmienky prijímacieho konania.
6. Do prvého ročníka môže byť prijatý i uchádzač, ktorý nie je občanom Slovenskej republiky, za podmienok prerokovaných so zriaďovateľom.
7. **Prihláška na vzdelávanie**
8. Uchádzač alebo zákonný zástupca neplnoletého uchádzača odovzdáva prihlášku riaditeľovi strednej školy, do 20.marca 2024.
9. Hodnotenie žiaka uvedené v prihláške na vzdelávanie potvrdzuje základná škola, ktorú žiak navštevuje. Ak to nie je možné, k prihláške na vzdelávanie sa pripoja vysvedčenia zo základnej školy alebo ich osvedčené kópie. Ak je vysvedčenie v inom ako slovenskom jazyku, uchádzač pripojí úradne overený preklad vysvedčenia v slovenskom jazyku.
10. Prihlášku je možné doručiť poštou, osobne (odovzdaním v kancelárii školy) alebo cez informačný systém školy (ascAgenda alebo e-škola).
11. Súčasťou prihlášky v listinnej podobe je buď
	1. prihláška podpísaná oboma zákonnými zástupcami,
	2. alebo k prihláške ktorú podpísal len jeden zákonný zástupca, je nutné priložiť oboma zákonnými zástupcami podpísané **Vyhlásenie k podaniam týkajúcich sa výchovy a vzdelávania, o ktorých sa rozhoduje v správnom konaní.**
12. Uchádzač so zdravotným znevýhodnením pripojí k prihláške vyjadrenie všeobecného lekára zdravotnej spôsobilosti študovať zvolený študijný odbor.
13. Zákonný zástupca uchádzača so ŠVVP (žiak vzdelávaný formou školskej integrácie na ZŠ) je povinný oboznámiť gymnázium so ŠVVP žiaka a pripojiť k prihláške na vzdelávanie kópiu správy z diagnostického vyšetrenia vydanú zariadením prevencie a poradenstva, ktorá obsahuje návrh podporného opatrenia. V prípade, že má záujem o úpravu podmienok prijímacieho konania a zohľadnenie ŠVVP, podá spolu s prihláškou aj písomnú žiadosť o úpravu podmienok. Na základe týchto dokumentov bude určená forma prijímacej skúšky žiaka so ŠVVP. Informácie budú oznámené zákonnému zástupcovi elektronicky.
14. Uchádzač môže k prihláške pripojiť doklad o úspešnej účasti v predmetovej olympiáde alebo v súťaži, pričom škola zohľadňuje úspešnosť v predmetových olympiádach v zmysle odseku 1 článku IV. a ďalšie potvrdenia v zmysle odseku 2 článku IV.
15. Na prihláške na vzdelávanie sa vyžadujú tieto osobné údaje: meno a priezvisko, rodné číslo, vyučovací jazyk, štátne občianstvo, potvrdenie o zdravotnej spôsobilosti žiaka, výchovno-vzdelávacie výsledky žiaka na základnej škole, meno a priezvisko, adresa a telefónny kontakt zákonných zástupcov.
16. Do prijímacieho konania budú zaradení len uchádzači, ktorých prihláška bude úplne a správne vyplnená a bude spĺňať náležitosti vyššie uvedených odsekov.
17. Uchádzačom, ktorí v súlade s článkom II zaslali škole prihlášku na vzdelávanie, bude zaslaná pozvánka na prijímacie konanie elektronicky, najneskôr 5 dní pred termínom konania prijímacích skúšok. V pozvánke budú bližšie špecifikované organizačné pokyny prijímacej skúšky. Každý uchádzač bude mať v pozvánke vygenerovaný špecifický kód, podľa ktorého identifikuje svoje umiestnenie v zozname výsledkov prijímacieho konania.
18. **Kritériá prijímacieho konania a priebeh prijímacieho konania**
19. Prvé kolo prijímacieho konania pre školský rok 2024/2025 sa koná

a) v prvom termíne 2. mája 2024,

b) v druhom termíne 6. mája 2024.

1. Prijímacej skúšky sa zúčastnia uchádzači o štúdium, ktorí odovzdali prihlášku v súlade s článkom II.
2. Riaditeľ školy pozve uchádzačov na prijímacie skúšky najneskôr päť dní pred termínom ich konania.
3. Uchádzači, ktorí sa zo závažných dôvodov nemôžu zúčastniť prijímacej skúšky, sú povinní najneskôr

v deň konania prijímacej skúšky ráno do 8.00 hod. informovať a do 24 hodín predložiť riaditeľovi školy doklad o dôvode neúčasti na prijímacej skúške. Závažné dôvody, ktoré riaditeľ školy uzná, sú:

a. zdravotné dôvody,

b. štúdium uchádzača v zahraničí v tomto školskom roku doložené potvrdením školy, ktorú

navštevuje (notársky overený doklad a preklad dokladu v slovenskom jazyku),

c. iné závažné dôvody.

1. V prijímacej skúške, tvorba testov vychádza z cieľových požiadaviek na žiaka pri výstupe zo ZŠ a je v rozsahu vzdelávacích štandardov štátneho vzdelávacieho programu odboru vzdelávania v základnej škole, t. j. učiva základnej školy. Uchádzači o štúdium absolvujú prijímacie skúšky, ktoré pozostávajú celkovo z troch častí:
2. písomný test zo slovenského jazyka a literatúry (45 min, max. 40 bodov, min. 8 bodov)
3. písomný test z matematiky (45 min, max. 40 bodov, min. 8 bodov)
4. osobný pohovor (2 body za účasť, 0 bodov za neúčasť)

Uchádzač môže získať **najviac celkovo 82 bodov za prijímacie skúšky**.

1. Uchádzač o štúdium vykoná prijímaciu skúšku úspešne, ak z každého písomného testu podľa článku III., odsek 5a a 5b získa aspoň 8 bodov.
2. Prijatých bude 52 uchádzačov, ktorí splnili kritériá prijatia, v tom:
	1. bez prijímacej skúšky, podľa článku III, bod 8,
	2. na základe úspešného vykonania prijímacej skúšky.
3. Uchádzač, ktorý dosiahol 90 % úspešnosť v slovenskom jazyku a literatúre a 90 % úspešnosť v matematike v externom testovaní (Testovanie 9), bude prijatý bez prijímacej skúšky a bude mu priznaný maximálny počet bodov za prijímaciu skúšku. Rozhodnutie o prijatí uchádzača bez prijímacej skúšky a tlačivo potvrdenia o nastúpení/nenastúpení, odošle riaditeľ školy zákonnému zástupcovi sedem dní pred termínom konania prijímacích skúšok (v súlade s § 65, ods. 5, 8 zákona č. 245/2008 Z. z. v znení neskorších predpisov).
4. Uchádzači o prijatie budú po vykonaní prijímacej skúšky zoradení do zoznamu podľa získaných bodov od najvyššieho počtu bodov po najnižší počet získaných bodov. Prijatí budú uchádzači na 1. až 52. mieste.
5. Riaditeľ školy zverejní na výveske školy a na webovom sídle školy zoznam uchádzačov podľa výsledkov prijímacieho konania 17. mája 2024 (v čase od 0:00 do 23:59 hod.), § 68 ods. 1 zákona č. 245/2008 Z. z. v znení neskorších predpisov.
6. V prípade úspešného vykonania prijímacej skúšky sa do celkového počtu získaných bodov zarátava

počet získaných bodov z prijímacej skúšky a počet bodov získaných splnením podmienok stanovených riaditeľom školy k prijatiu na štúdium (podľa čl. IV) a body za výchovno-vzdelávacie výsledky (podľa čl. V).

1. Pri rovnakom počte získaných bodov bude prednostne prijatý uchádzač:
* so zmenenou pracovnou schopnosťou (v zmysle § 67, ods. 3, zákona 245/2008),
* s vyšším bodovým hodnotením z písomnej časti testu podľa článku III., odsek 5a a 5b spolu,
* s vyšším počtom bodov z podmienok podľa článku V. (výchovno-vzdel. výsledky),
* s vyšším počtom bodov z podmienok podľa článku IV. (stanovených riaditeľom školy).
1. Zákonný zástupca najneskôr do 22. mája 2024 prostredníctvom tlačiva „Potvrdenie o nastúpení/nenastúpení žiaka na štúdium“ písomne škole potvrdí, že žiak nastupuje/nenastupuje na vzdelávanie, a to jedným zo spôsobov:
	1. odoslaním poštou na adresu školy,
	2. odoslaním cez Edupage,
	3. osobným doručením do kancelárie riaditeľa školy,
	4. zaslaním skenu vyplneného potvrdenia prostredníctvom emailu na adresu riaditel@sskp.sk ,
	5. alebo zaslaním skenu do elektronickej schránky školy.
2. **Podmienky k prijatiu na štúdium stanovené riaditeľom školy**
3. Poradie prijatia môžu ovplyvniť body za dve najvyššie dosiahnuté umiestnenia za obdobie od 7. po 9. ročník ZŠ:
	1. v **predmetových olympiádach a súťažiach**: matematická, fyzikálna, chemická, biologická, geografická, dejepisná, technická, olympiáda v informatike, zo slovenského jazyka, v cudzích jazykoch, biblická olympiáda a pytagoriáda,
	2. v **športových alebo umeleckých súťažiach**, ktoré vyhlasuje Ministerstvo školstva SR, Komisia pre vedu, školstvo a kultúru pri KBS

Body sa prideľujú za najvyššie umiestnenie v danej súťaži v šk. roku, o pridelení bodov za súťaže rozhoduje prijímacia komisia.

 obvodné/okresné kolo krajské kolo celoslovenské kolo

1. miesto 15 20 25

 2. miesto 10 15 20

 3. miesto 5 10 15

 úspešný riešiteľ 1 5 10

1. Diplom musí byť opatrený pečiatkou a podpisom organizátora a doručený na sekretariát školy súčasne s prihláškou. Dokumenty doručené po tomto termíne sa nebudú akceptovať.
2. V prípade, že sa súťaž koná v čase medzi odovzdaním prihlášky a prijímacím konaním, je možné diplomy doručiť najneskôr v deň prijímacieho konania. Dokumenty doručené po tomto termíne sa nebudú akceptovať.
3. V prípade predloženia fotokópie sa vyžaduje autorizácia (overenie kópie podľa originálu opatrenej podpisom a pečiatkou školy) riaditeľom alebo výchovným poradcom Základnej školy.
4. Uchádzačovi bude pridelených za úspešnú účasť **v predmetových olympiádach maximálne 50 bodov**.
5. **Výchovno-vzdelávacie výsledky**
6. Uchádzačovi budú pridelené body za priemerný prospech v predchádzajúcom štúdiu na konci 7. a 8. ročníka a na polroku v  9. ročníku:
	1. s priemerným prospechom od 1,00 do 1,00 vrátane - 30 bodov,
	2. s priemerným prospechom od 1,00 do 1,20 vrátane - 28 bodov,
	3. s priemerným prospechom od 1,21 do 1,40 vrátane - 26 bodov,
	4. s priemerným prospechom od 1,41 do 1,60 vrátane - 24 bodov,
	5. s priemerným prospechom od 1,61 do 1,80 vrátane - 22 bodov,
	6. s priemerným prospechom od 1,81 do 2,00 vrátane - 20 bodov.
7. Uchádzač môže získať **za priemerný prospech maximálny počet 30 bodov**.
8. Do priemerného prospechu sa započítava prospech všetkých predmetov.
9. Ak bol žiak hodnotený slovne, postupuje sa v súlade s usmerneniami Ministerstva školstva pre prijímacie konanie pre šk. rok 2024/25, konkrétny postup uvádzame v Prílohe č. 1 prijímacieho konania, kde je vytvorený systém prevodu slovného hodnotenia na známky v súlade s Metodickým pokynom 22/2011 na hodnotenie žiakov základnej školy. **Odporúčame, aby si prevod slovného hodnotenia na známku uchádzač vyžiadal od svojej základnej školy a priložil ho ku prihláške.**
10. Ak má žiak na prihláške za daný predmet v danom roku alebo polroku uvedené „absolvoval“, nahrádza sa uvedené hodnotenie hodnotením z daného predmetu z najbližšieho roka alebo polroka, v ktorom bol žiak hodnotený známkou, resp. ak žiak nebol hodnotený známkou, nahrádza sa priemerom známok z príslušného vysvedčenia.
11. Uchádzačovi budú pridelené body za výsledky Testovania 9 s bodovým hodnotením za percentuálnu úspešnosť v matematike a slovenskom jazyku:
	1. 100,0 % – 95,0 % vrátane – 15 bodov,
	2. 94,9 % – 90,0 % vrátane – 14 bodov,
	3. 89,9 % – 85,0 % vrátane – 13 bodov,
	4. 84,9 % – 80,0 % vrátane – 12 bodov,
	5. 79,9 % – 75,0 % vrátane – 11 body,
	6. 74,9 % – 70,0 % vrátane – 10 bodov,
	7. 69,9 % - 65,0 % vrátane – 9 bodov,
	8. 64,9 % - 60,0 % vrátane – 8 bodov,
	9. 59,9 % a menej – 0 bodov.

 Uchádzač môže **za výsledky Testovania 9 získať maximálny počet bodov 15 za matematiku a 15 za slovenský jazyk**.

1. **Zverejnenie výsledkov prijímacieho konania**
2. Uchádzač o štúdium môže získať **maximálne 192 bodov**.
3. Škola zverejní zoznam uchádzačov podľa výsledkov prijímacieho konania dňa 17. mája 2024 (od 0:00 do 23:59 hod.) vo vstupnom vestibule školy a na webovej stránke.
4. Zoznam bude obsahovať poradie uchádzačov s vopred prideleným číselným kódom zoradených podľa celkového počtu bodov získaných pri prijímacom konaní a informáciu, či uchádzač vykonal prijímaciu skúšku úspešne alebo neúspešne.
5. Riaditeľ školy rozhodne a odošle uchádzačovi rozhodnutie o prijatí/neprijatí cez informačný systém základnej školy (napr. Edupage), poštou alebo do elektronickej schránky zákonného zástupcu.
6. Rozhodnutia o prijatí/neprijatí je možné prevziať aj osobne v kancelárii školy do 22. mája 2024 vrátane.
7. **Potvrdenie o nastúpení/nenastúpení na štúdium**
8. Zákonný zástupca prijatého uchádzača na základe platného rozhodnutia o prijatí na štúdium najneskôr do 22. mája 2024 [písomne škole potvrdí](https://cloud7m.edupage.org/cloud?z%3AJQdzGc1POLXPUZqdLufPpdmlkFBWw1NpJPaBs8tLC9HyjzAg6spMDeHk07WI1Qb8) prostredníctvom tlačiva „Potvrdenie o nastúpení/nenastúpení žiaka na štúdium“, či žiak nastupuje/nenastupuje na vzdelávanie, jedným zo spôsobov:
	1. odoslaním poštou na adresu školy,
	2. odoslaním cez Edupage,
	3. osobným doručením do kancelárie riaditeľa školy,
	4. zaslaním skenu vyplneného potvrdenia prostredníctvom emailu na adresu riaditel@sskp.sk ,
	5. alebo zaslaním skenu do elektronickej schránky školy.
9. Žiadosť o prešetrenie rozhodnutia o neprijatí možno podať v zákonnej lehote na Biskupský úrad v Žiline prostredníctvom riaditeľstva gymnázia.
10. Kritériá prijímacieho konania boli prerokované v pedagogickej rade Gymnázia Kráľovnej pokoja dňa 7. novembra 2023.

V Žiline, dňa 7. novembra 2023

 **Mgr. Július Janek**

 **riaditeľ školy**

Kontaktné údaje školy: riaditel@sskp.sk, +421 910 852 152

**Príloha č. 1**

**Systém prevodu slovného hodnotenia na známky**

**pre Gymnázium Kráľovnej pokoja v Žiline,**

**pre prijímacie konanie v šk. roku 2024/25,**

**vypracovaný v súlade s Metodickým pokynom 22/2011 na hodnotenie žiakov základnej školy**

**Prevod hodnotenia prospechu žiaka**

**Stupeň 1 (výborný)**

Žiak ovláda poznatky, pojmy a zákonitosti podľa učebných osnov a vie ich pohotovo využívať pri intelektuálnych, motorických, praktických a iných činnostiach. Samostatne a tvorivo uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Jeho ústny aj písomný prejav je správny, výstižný. Grafický prejav je  estetický. Výsledky jeho činností sú kvalitné až originálne.

**Stupeň 2 (chválitebný)**

Žiak ovláda poznatky, pojmy a zákonitosti podľa učebných osnov a  vie ich pohotovo využívať. Má osvojené kľúčové kompetencie, ktoré tvorivo aplikuje pri intelektuálnych, motorických, praktických a iných činnostiach. Uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí samostatne a kreatívne alebo s menšími podnetmi učiteľa. Jeho ústny aj písomný prejav má občas nedostatky v správnosti, presnosti a  výstižnosti. Grafický prejav je prevažne estetický. Výsledky jeho činností sú kvalitné, bez väčších nedostatkov.

**Stupeň 3 (dobrý)**

Žiak má v celistvosti a úplnosti osvojené poznatky, pojmy a zákonitosti podľa učebných osnov a pri ich využívaní má nepodstatné medzery. Má osvojené kľúčové kompetencie, ktoré využíva pri intelektuálnych, motorických, praktických a iných činnostiach s menšími nedostatkami. Na podnet učiteľa uplatňuje osvojené vedomosti a kľúčové kompetencie pri riešení jednotlivých úloh, hodnotení javov a zákonitostí. Podstatnejšie nepresnosti dokáže s učiteľovou pomocou opraviť. V ústnom a písomnom prejave má častejšie nedostatky v správnosti, presnosti, výstižnosti. Grafický prejav je menej estetický. Výsledky jeho činností sú menej kvalitné.

**Stupeň 4 (dostatočný)**

Žiak má závažné medzery v celistvosti a úplnosti osvojenia poznatkov a zákonitostí podľa učebných osnov ako aj  v  ich využívaní. Pri riešení teoretických a praktických úloh s uplatňovaním kľúčových kompetencií sa vyskytujú podstatné chyby. Je nesamostatný pri využívaní poznatkov a hodnotení javov. Jeho ústny aj písomný prejav má často v správnosti, presnosti a výstižnosti vážne nedostatky. V kvalite výsledkov jeho činností sa prejavujú omyly, grafický prejav je málo estetický. Vážne nedostatky dokáže žiak s pomocou učiteľa opraviť.

**Stupeň 5 (nedostatočný)**

Žiak si neosvojil vedomosti a zákonitosti požadované učebnými osnovami, má v nich závažné medzery, preto ich nedokáže využívať. Pri riešení teoretických a praktických úloh s uplatňovaním kľúčových kompetencií sa vyskytujú značné chyby. Je nesamostatný pri využívaní poznatkov, hodnotení javov, nevie svoje vedomosti uplatniť ani na podnet učiteľa. Jeho ústny a písomný prejav je nesprávny, nepresný. Kvalita výsledkov jeho činností a grafický prejav sú na nízkej úrovni. Vážne nedostatky nedokáže opraviť ani s pomocou učiteľa.

**Prevod hodnotenia správania žiaka**

**Stupeň 1 (veľmi dobré)**

Žiak dodržiava pravidlá správania a ustanovenia školského poriadku a len ojedinele sa dopúšťa menej závažných previnení.

**Stupeň 2 (uspokojivé)**

Žiak porušuje jednotlivé pravidlá školského poriadku, je prístupný výchovnému pôsobeniu a usiluje sa svoje chyby napraviť.

**Stupeň 3 (menej uspokojivé)**

Žiak závažne porušuje pravidlá správania a školský poriadok alebo sa dopúšťa ďalších previnení.

**Stupeň 4 (neuspokojivé)**

Žiak sústavne porušuje pravidlá správania a  školský poriadok, zámerne narúša korektné vzťahy medzi spolužiakmi a závažnými previneniami ohrozuje ostatných žiakov a zamestnancov školy.